ENA MED CELINAMI JE EVROPA

Ena med celinami je Evropa,

ki med drugimi najbolj izstopa.

Tam je veliko držav,

toliko, kot na travniku trav.

Tam živimo vsi v miru,

ljudje, živali, rastline,

saj spor pri nas hitro mine.

A ko se vojna začne,

se v politiki kaos prične.

Na srečo se hitro konča,

Evropa postane spet celina mirna.

Luka Solatnik, 6. a

OŠ Kidričevo

EVROPA JE EDINA NA SVETU SAMO

Evropa je edina na svetu samo,

Beethoven je zanjo napisal himno.

Kako bi lahko brez ljudi

sploh v Evropi bili?

Nekaj takšnega ne pride mi na misel,

saj vem, da je moj dom v Evropi,

kjer sem bil, kjer sem,

kjer bom doma.

Nick Dajčman, 6. a

OŠ Kidričevo

EVROPA JE MAJHNA

Evropa je majhna, a za nas je velika,

drugim unijam je lahko vzorna slika.

Vsaka država ima nekaj znamenitosti,

tudi Slovenija ima ljubljanske čudovitosti.

Dvanajst zvezdic krasi modro zastavo,

naše pesmi so nam v zabavo.

Vsepovsod se vijejo melodije

evropske himne Ode radosti mile.

Aneja Vaupotič, Lara Bohl, 6. a

OŠ Kidričevo

NA TEJ CELINI VELIKO LJUDI JE

Na tej celini veliko ljudi je,

v 28 državah zbirajo se.

Imamo različne kulture

in gradimo razne skulpture.

Na zastavi 12 zvezdic je,

ki predstavljajo nas vse.

Govorimo različne jezike

in vsak dan nastajajo nove slike.

Pesmi znamo pisati

in risbe narisati.

Jezikov veliko znamo,

ker jih 24 poznamo.

Vsem ljudem ni lahko,

nekaterim gre bolj težko.

Vendar je na tej celini lepo,

ker tudi se zabavamo.

Doroteja Lampret, Lili Li Dobnik, 6. a

OŠ Kidričevo

EVROPA

Evropa res majhna je,

a v njej veliko je čudes.

Čeprav je manjše velikosti,

se zdi nam ogromna.

Na veliko koščkov razdeljena

je velikih in malih držav.

Ima gore, morja, otoke,

reke, hribčke in ravnine.

Veliko je različnih narodov,

veliko različnih jezikov

ter kultur, šeg in navad.

Tukaj le prijazni ljudje bivamo

in se spoštujemo.

Sonja Topolovec, Nika Bauman, 6. a

OŠ Kidričevo

SLOVENIJA, ANGLIJA, ESTONIJA

V nekem mestu v neki šoli

je živel deček Maj.

Rad delal je karkoli,

zanj svet bil je raj.

Pa je dobil novo sošolko,

takšne ni v Sloveniji.

Vprašal je: »Bi rada školjko?«

Rekla je: »What, me?«

Izgledala je prav nebeško,

ampak Maj se ni pogovarjal z njo.

Ker govorila je angleško,

niti poskusil ne bo.

Prišla k njej je Pinja,

vprašala je, če prihaja iz Anglije.

Hitro rekla je: »Ja,

in ti si iz Estonije.«

Lili Li Dobnik, 6. a

OŠ Kidričevo

V EVROPI JE VELIKO DRŽAV

V Evropi je veliko držav,

kar pomeni veliko zastav,

ena izmed članic je tudi Slovenija.

Evropa je kot velika sestavljanka,

sestavljena iz 28 koščkov,

vsak košček predstavlja eno državo.

Tibor Knaus, Žan Vidovič, Domen Zajšek, 6. a

OŠ Kidričevo